
	วันศุกร์ 25 พฤษภาคม 2561

	เวลา 07:00 - 19:30 น.
	คณะเดินทางจากจุฬาลงกรณ์มหาวิทยาลัย กรุงเทพมหานคร มุ่งสู่โครงการพัฒนาดอยตุงฯ อ.แม่ฟ้าหลวง จ.เชียงราย โดยรถตู้จำนวน 3 คัน

	เวลา 19:30 - 20:30 น.
	รับประทานอาหารเย็น ณ ศาลาลีลาวดี

	เวลา 20:30 - 23:00 น.
	เข้าที่พักดอยตุงลอด์จ และพักผ่อนตามอัธยาศัย

	วันเสาร์ 26 พฤษภาคม 2561

	เวลา 07:00 - 08:00 น.
	รับประทานอาหารเช้า ณ ศาลาลีลาวดี

	เวลา 08:00 - 08:10 น.
	เดินทางไปยังห้องประชุม VIP

	เวลา 08:10 - 09:00 น.
	ศึกษาดูงานศูนย์ข้อมูลโครงการพัฒนาดอยตุงฯ  "ณ ห้องประชุม VIP"

	เวลา 09:00 - 09:45 น.
	ชมหอแห่งแรงบันดาลใจ "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 09:45 - 10:00 น.
	เดินทางไปยังแปลงปลูกป่าเศรษฐกิจ นวุติ ไซต์ 1

	เวลา 10:00 - 11:00 น.
	ศึกษาดูงานแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย"ความร่วมมือระหว่างภาครัฐ ภาคเอกชน มูลนิธิฯ และชุมชน เพื่อให้คนกับป่าอยู่ร่วมกันอย่างยั่งยืน - บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกับภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"

	เวลา 11:00 - 11:15 น.
	เดินทางไปยังพระตำหนักดอยตุง

	เวลา 11:15 - 12:00 น.
	ชมพระตำหนักดอยตุง"พระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์"

	เวลา 12:00 - 13:00 น.
	รับประทานอาหารกลางวัน ณ ครัวตำหนัก

	เวลา 13:00 - 13:30 น.
	เดินทางไปยังศูนย์ผลิต และจำหน่ายงานมือ

	เวลา 13:30 - 15:30 น.
	ศึกษาดูงานศูนย์ผลิตและจำหน่ายงานมือ "การสร้างงานสร้างอาชีพ - ศูนย์ฝึกอาชีพด้านหัตถกรรม ก่อตั้งขึ้นมาเพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย โรงงานทอผ้า เย็บผ้าและ โรงงานคั่วกาแฟดอยตุง เป็นการพัฒนาขั้นกลางน้ำ"

	เวลา 15:30 - 16:00 น.
	เดินทางไปยังห้องประชุม VIP

	เวลา 16:00 - 17:50 น.
	ฟังบรรยายสรุป “เรื่องหลักการพัฒนาตามตำราแม่ฟ้าหลวง”   โดยคุณอมรรัตน์  บังคมเนตร  ผู้จัดการส่วนตอนรับและเผยแพร่องค์ความรู้   มูลนิธิแม่ฟ้าหลวงฯ    ณ ห้องประชุม VIP

	เวลา 17:50 - 18:00 น.
	เดินทางไปยังศาลาลีลาวดี ดอยตุงลอด์จ

	เวลา 18:00 - 19:00 น.
	รับประทานอาหารเย็น ณ ศาลาลีลาวดี

	เวลา 19:00 - 20:30 น.
	สรุปบทเรียนประจำวัน  ณ ห้องประชุมคลับ 31 

	เวลา 20:30 - 23:00 น.
	เข้าที่พัก และพักผ่อนตามอัธยาศัย

	วัน 27 พฤษภาคม 2561

	เวลา 07:00 - 08:00 น.
	รับประทานอาหารเช้า 

	เวลา 08:00 - 09:10 น.
	เดินทางไปยังโรงเรียนบ้านผาเดื่อ ต.แม่สลองใน  อ.แม่ฟ้าหลวง จ.เชียงราย

	เวลา 09:10 - 09:30 น.
	ให้ข้อมูลที่มา และความสำคัญของการสร้างแท็งก์น้ำให้กับโรงเรียนบ้านผาเดื่อ โดยคุณถนอม ใจการ  ผู้จัดการโครงการภาคสนาม มูลนิธิแม่ฟ้าหลวงฯ

	เวลา 09:30 - 12:00 น.
	ทำกิจกรรมสร้างแท็งก์น้ำให้โรงเรียนบ้านผาเดื่อ ร่วมกับผู้ปกครองนักเรียน และชาวบ้านผาเดื่อ

	เวลา 12:00 - 13:00 น.
	รับประทานอาหารกลางวันข้าวกล่อง 

	เวลา 13:00 - 15:00 น.
	สร้างแท็งก์น้ำ (ต่อ)

	เวลา 15:00 - 16:30 น.
	เดินทางไปยังกลับ แวะชมไร่ชาฉุยฟง

	เวลา 16:30 - 17:10 น.
	เดินทางไปยังดอยตุงลอด์จ 

	เวลา 17:10 - 18:00 น.
	พักผ่อนตามอัธยาศัย/ชมสวนแม่ฟ้าหลวง

	เวลา 18:00 - 19:00 น.
	รับประทานอาหารเย็น  ณ ศาลาลีลาวดี

	เวลา 19:00 - 21:00 น.
	สรุปบทเรียนประจำวัน

	เวลา 21:00 - 23:00 น.
	เข้าที่พัก และพักผ่อนตามอัธยาศัย

	วันจันทร์ 28 พฤษภาคม 2561

	เวลา 06:30 - 07:30 น.
	รับประทานอาหารเช้า พร้อมเช็คเอ้าท์

	เวลา 07:30 - 21:00 น.
	ออกเดินทางจากโครงการพัฒนาดอยตุงฯ จ.เชียงราย กลับไปยังจุฬาลงกรณ์มหาวิทยาลัย กรุงเทพฯ


